3 ty nechceš deti? mala by si sa poponáhľať...
odborné rady o tom, že už nie som najmladšia a ak chcem deti mala by som sa poponáhľať počúvam už zhruba od 29tky (mimochodom teraz mám 34 a intenzita „zlatých rád do života“ sa zvyšuje). necitlivosť a dotiernosť niektorých ľudí naozaj nemá hraníc – niektorí naozaj netušia, že takéto otázky nie sú namieste, a to nie len v prípade človeka, ktorý je single, ale aj v prípade páru. veď čo ak spolu tento pár pracuje na dieťatku a majú už za sebou tretí potrat? určite to nebudú vešať na nos závistlivej kolegyni alebo frustrovanej susede z tretieho poschodia. a tak si pri týchto otázkach len povzdychnem, v duchu si pomyslím „Ďalší, ktorý nevie, čo sa patrí“ a kladiem si otázku, či ho „vyšokujem“ odpovedou: „Áno, s partnerkou si práve plánujeme založenie rodiny“. nuž, niektorí ľudia sú skutočne presvedčení, že život musí mať každý podľa predpísanej spoločenskej šablóny.
pondelok si už snáď bez otázky „Čo si robila cez víkend a s kÝm?“ ani neviem predstaviť. otázka tváriaca sa nenápadne za sebou schováva zvedavé tváre kolegov, ktorý sa snažia zistiť, s kým najviac trávim čas. ak náhodou niekoľko krát za sebou spomeniem, že som víkend strávila s kamarátkou, prípadne, že s kamarátkami chodím rada na kávu, dostanem odbornú radu „mala by si si nájsť viac kamarátov“. a tak som kreatívna a víkend oficiálne často trávim sama, prípadne s rodinou, aj keď v skutočnosti som mala úžasný výlet s priateľkou, na ktorý budem ešte dlho spomínať.otázka „s kým ideš na dovolenku?“ je hotový bonbónik, veď predsa na dovolenky sa chodí obyčajne s partnerom alebo rodinou. a tak, ako lesbička v utajení, väčšinou chodím na dovolenky „s partiou“. pár dní po dovolenke už počúvam, kedy dám nejaké fotky na facebook. tí odvážnejší sa opýtajú, či som si ich na facebooku blokla, pretože si pozreli môj profil a nič tam o mne nevidia. to, že tam nedávam žiadny obsah je pre nich nepredstaviteľné, veď oni tam obyčajne dávaju denný report od zazvonenia budíka po večerný program v telke. odpoveď, že skutočne svoj súkromný život nezdieľam na sociálnych sietiach a nepotrebujem sledovať stúpanie počtu „lajkov“ je pre nich nepredstaviteľná.